Φαμπρίσιο Ομπέρτο

Ο Φαμπρίσιο Ραούλ Χεσούς Ομπέρτο ή απλώς Φαμπρίσιο Ομπέρτο (Λας Βαρίγιας, 21 Μαρτίου 1975) είναι Αργεντίνος πρώην διεθνής καλαθοσφαιριστής. Έχει ύψος 2,08 μ. και αγωνιζόταν τόσο στη θέση του πάουερ φόρουορντ, όσο και στη θέση του σέντερ. Αγωνίστηκε με επιτυχία σε Αργεντινή, Ελλάδα και Ισπανία, ενώ πέρασε έξι σεζόν στο ΝΒΑ, κατακτώντας τον τίτλο το 2007 με τους Σαν Αντόνιο Σπερς. Το 2019 εισήχθη στο  Hall of Fame της Διεθνoύς Ομοσπονδίας Καλαθοσφαίρισης.

 Καριέρα σε συλλόγους 
Ο Φαμπρίσιο Ομπέρτο άρχισε να κάνει τα πρώτα του βήματα στο χώρο του επαγγελματικού μπάσκετ σε ηλικία 17 ετών, όταν και πήγε να δοκιμαστεί στην Ατένας ντε Κόρδοβα, μία από τις μεγαλύτερες ομάδες της Αργεντινής. Από πολύ νωρίς έδειξε τις ικανότητές του, γεγονός που οδήγησε την τότε διοίκηση της Αργεντίνικης ομάδας να προσφέρουν στον Ομπέρτο επαγγελματικό συμβόλαιο συνεργασίας. Στην Ατένας ντε Κόρδοβα αγωνίστηκε μέχρι και την περίοδο 1997-1998.

Το καλοκαίρι του 1998, ο Ομπέρτο άφησε την Αργεντινή και ταξίδεψε με προορισμό την Ελλάδα και τον Ολυμπιακό Πειραιώς. Με τον Ολυμπιακό του δόθηκε η ευκαιρία να αγωνιστεί για πρώτη φορά στη μεγαλύτερη Ευρωπαϊκή διοργάνωση καλαθοσφαίρισης, την Ευρωλίγκα. Μάλιστα, ο Ολυμπιακός κατάφερε εκείνη τη σεζόν να κατακτήσει την τρίτη θέση στο συγκεκριμένο θεσμό, με τον Ομπέρτο να παίζει κατά διαστήματα πολύ καλό μπάσκετ και να προσελκύει το ενδιαφέρον αρκετών ομάδων της Ευρώπης. Τελικά, το καλοκαίρι του 2000, ο Φαμπρίσιο Ομπέρτο μεταπήδησε στην Ισπανία παίρνοντας μεταγραφή στην Τάου Θεράμικα.

Μετά από δύο χρόνια στην Ταού, ο Ομπέρτο μετεγγράφη στην επίσης Ισπανική Παμέσα Βαλένθια, στην οποία παρέμεινε μέχρι το 2005.

Το 2005, Ο Φαμπρίσιο Ομπέρτο έκανε το μεγάλο άλμα στην καριέρα του και πήρε μεταγραφή στους Σαν Αντόνιο Σπερς, ομάδα του ΝΒΑ. Μάλιστα, στους Σπερς συνάντησε έναν ομοεθνή του σούπερ σταρ, τον Μανού Τζινόμπιλι. Με τους Σαν Αντόνιο Σπερς αγωνίστηκε για τέσσερα χρόνια, κατακτώντας μάλιστα το πρωτάθλημα του ΝΒΑ το 2007.

Την περίοδο 2009-10 αγωνίστηκε με τους Ουάσινγκτον Ουίζαρντς.

Το 2010, έμεινε ελεύθερος από τους Ουάσινγκτον Ουίζαρντς. Παρά το γεγονός ότι είχε ιδιαίτερα καλές προτάσεις από την Εφές Πίλσεν και τη Ρεάλ Μαδρίτης, ο Φαμπρίσιο Ομπέρτο προτίμησε να περιμένει κάποια πρόταση από ομάδα του ΝΒΑ, προκειμένου να συνεχίσει να αγωνίζεται στο καλύτερο Πρωτάθλημα μπάσκετ του κόσμου. Τελικώς, ήρθε η πρόταση από τους Πόρτλαντ Τρέιλ Μπλέιζερς, η οποία και έγινε αποδεκτή από τον Αργεντίνο σέντερ.

Μέσα στο 2010, κάποια προβλήματα υγείας ανάγκασαν τον Φαμπρίσιο Ομπέρτο να δώσει ένα πρόωρο τέλος στη μπασκετική του καριέρα, για να προφυλάξει την υγεία του. Ωστόσο, τον Ιανουάριο του 2013 επέστρεψε στην ενεργό δράση υπογράφοντας επαγγελματικό συμβόλαιο με την Ατένας Ντε Κόρδοβα, ομάδα από την οποία ξεκίνησε την επαγγελματική του καριέρα, στην οποία επέστρεψε μετά από 14 ολόκληρα χρόνια.

Τελικώς, το καλοκαίρι του 2013 αποφάσισε να αποσυρθεί από την ενεργό δράση, αυτή τη φορά οριστικά.

 Εθνική Αργεντινής 
Ο Φαμπρίσιο Ομπέρτο αγωνιζόταν στην Εθνική Αργεντινής από το 1995 μέχρι και το 2011. Έχει αγωνιστεί σε πολλές διοργανώσεις και έχει κατακτήσει μεταξύ άλλων ένα αργυρό μετάλλιο στο Παγκόσμιο Κύπελλο Καλαθοσφαίρισης του 2002, ένα χρυσό μετάλλιο στους Ολυμπιακούς Αγώνες του 2004 και ένα χάλκινο μετάλλιο στους Ολυμπιακούς Αγώνες του 2008.

 Τίτλοι-Διακρίσεις 

 Συλλογικοί 

 Ατένας ντε Κόρδοβα 

 Πρωτάθλημα Νότιας Αμερικής: (1994)
 Παναμερικάνικο Πρωτάθλημα Συλλόγων: (1996)
 2x Λίγκα Σουνταμερικάνα: (1997, 1998)
 Πρωταθλημα Αργεντινής: (1998)

 Ταού Κεράμικα 

 Πρωτάθλημα Ισπανίας: (2002)
 Κύπελλο Ισπανίας: (2002)

 Βαλένθια 

 Γιούροκαπ: (2003)

 Σαν Αντόνιο Σπερς 

 Πρωτάθλημα ΝΒΑ: (2007)

 Ατομικοί 

 MVP στη Λίγκα Σουνταμερικάνα: (1998)
 MVP Πρωταθλήματος Αργεντινής: (1998)
 MVP τελικών Πρωταθλήματος Αργεντινής: (1998)
 Καλύτερος έκτος παίκτης Πρωταθλήματος Αργεντινής: (1997)
 Παίκτης Αποκάλυψη στο Πρωτάθλημα Αργεντινής: (1995)
 Ισπανικό All Star Game: (2003)
 2x MVP του μήνα στο Πρωτάθλημα Ισπανίας: (Φεβρουάριος 2003, Μάιος 2005)

 Εθνική Αργεντινής 

 Αμερικανικό Πρωτάθλημα 1995: 
 Πρωτάθλημα Νότιας Αμερικής 1997:  
 Αμερικανικό Πρωτάθλημα 1999: 
 Αμερικανικό Πρωτάθλημα U20 2000: 
 Αμερικανικό Πρωτάθλημα 2001: 
 Παγκόσμιο Πρωτάθλημα 2002: 
 Αμερικανικό Πρωτάθλημα 2003: 
 FIBA Diamond Ball 2004: 
 Θερινοί Ολυμπιακοί Αγώνες 2004: 
 FIBA Diamond Ball 2008: 
 Θερινοί Ολυμπιακοί Αγώνες 2008: 
 Αμερικανικό Πρωτάθλημα 2011:  

 Παραπομπές 

 Εξωτερικές πηγές 
 Ο Ομπέρτο αποσύρεται από την ενεργό δράση

Κατηγορία:Αργεντινοί καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Εθνικής Αργεντινής
Κατηγορία:Καλαθοσφαιριστές Πρωταθλήματος Αργεντινής
Κατηγορία:Αργεντινοί καλαθοσφαιριστές στο NBA
Κατηγορία:Καλαθοσφαιριστές του NBA
Κατηγορία:Καλαθοσφαιριστές Πρωταθλήματος Ισπανίας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Παγκοσμίου Πρωταθλήματος 2002
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Ολυμπιονίκες της καλαθοσφαίρισης
Κατηγορία:Εισαχθέντες  στο Hall of Fame της FIBA